**Zápisnica**

**z 3. zasadnutia Obecného zastupiteľstva konaného dňa 10.09.2020 o 18:00 hod. na Obecnom úrade v Dolnom Kalníku**

**Prítomní**: starostka : Iveta Balšianková,

Poslanci : Pavol Huntata, Ing. Peter Olajec, Ing. Pavol Sedmák,

Peter Vrabko

Mgr. Matej Paulíny – neprítomný ( ospravedlnil sa)

Hl. kontrolórka : Ing. Janka Jesenská - neprítomná (ospravedlnila sa)

**Program:**

1. Zahájenie, prezentácia
2. Schválenie programu OZ a určenie zapisovateľa a overovateľov zápisnice
3. Úprava rozpočtu č. 1 na rok 2020
4. Investície v roku 2020
5. Rôzne
6. Diskusia
7. Záver

**Bod 1**

Starostka obce zahájila zasadnutie obecného zastupiteľstva a privítala prítomných. Skonštatovala, že prítomní sú 4 poslanci a zasadnutie OZ je uznášania schopné.

**Bod 2**

Starostka obce predložila poslancom návrh programu OZ, tak ako bol zverejnený na úradnej tabuli a web stránke obce a následne dala o ňom hlasovať.

**Hlasovanie**: - prítomnosť - 4 poslanci – 80%

- hlasovanie - **ZA** : 4 **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č**. 11 / 2020 zo dňa 10.09.2020**

* **schvaľuje** program zasadnutia OZ

Za zapisovateľa starostka určila Ing. Pavla Sedmáka, za overovateľov zápisnice Pavla Huntatu a Petra Vrabka

**Bod 3**

Starostka obce predložila poslancom návrh na úpravu rozpočtu č. 1 na rok 2020

**Hlasovanie**: - prítomnosť - 4 poslanci – 80%

- hlasovanie - **ZA** : 4 **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č**. 12/ 2020 zo dňa 10.09.2020**

* **schvaľuje**

prvú zmenu rozpočtu rozpočtovým opatrením č. 1 v zmysle ustanovenia § 14 ods. 2 písm. a/, b/, c/, d/ zákona č. 5836/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov

(rozpočtové opatrenie tvorí prílohu zápisnice)

**Bod 4**

V mesiaci august sa podľa plánu upravili nespevnené plochy popri obecných komunikáciách v lokalite pod Farským položením zámkovej dlažby, ktorú daroval p. Kubinec a p. Hrnčiar s manž. Obec uhradila už len práce spojené s pokládkou.

Obec ďalej plánuje v tomto roku rozšíriť verejné osvetlenie v časti Kliny. S prácami sa začne ihneď po vydaní stavebného povolenia.

Obec plánovala v tomto roku upraviť okolie autobusovej zástavky. Vyrovnal by sa terén a vysadili okrasné stromy. Za stromy boli navrhnuté agáty, ktoré boli pre našu obec charakteristické. Z finančných dôvodov poslanci navrhli aby sa tieto práce realizovali svojpomocne. Termín bude určený podľa počasia.

**Bod 5**

Poslanci diskutovali o nedostatkoch, ktoré vznikli po rozkopávkach spojených s pokládkou optických sietí (optický kábel) pre spoločnosť Telekom. Vzhľadom na rozsah nedostatkov a počet sťažností zvolala starostka obce pracovné stretnutie na 14.09.2020 so zástupcami spol. Telekom a ZYRY. V prípade, že nedôjde k uzatvoreniu dohody a vyriešeniu vzniknutej situácie do konca septembra 2020, bude situáciu obec riešiť podaním sťažnosti.

**Bod 6**

Poslanci priebežne diskutovali o jednotlivých bodoch programu.

**Bod 7**

Záver

Na záver starostka obce poďakovala poslancom za účasť a zasadnutie ukončila.

 V Dolnom Kalníku, dňa 11.09.2020

Zapísal: Ing. Pavol Sedmák

Overil: Peter Vrabko

Pavol Huntata

Iveta Balšianková, starostka obce